Den Vest-Sjællandske Avis, 1827-10-09
Spanien maa det see meget galt ud. J Catalonien er udgivet paa den saakaldte proviforiske Regieringsjuntaes Befaling en Journal, som fører Titelen. Den roialistiske Catalonier, med Overskrift: Leve Religionen: Leve den absolute Konge! Jnqvisitionen leve! Døe Politiet, Frimureriet og enhver hemmelig Sekt! Dette Blad er deelt i tre Deele. Den første indeholder de udenlandske Efterretninger, den anden Efterretningerne fra Fyrstendømmet Catalonien og den tredie, Efterretningerne fra Manresa. Det nyeste Nummer fra den 9de Septbr. har en Proclamation fra en foregiven Anfører for Tropperne, ved Navn Klara, til Beboerne i Wich, hvori han søger at overbevise dem om, at Øiemedet for Foretagenderne af Oprørerne er høist ærefuldt, at de nemlig vilde udfrie den tilbedte Konge, Ferdinand VII, af de afskyelige Frimureres Hænder. - Hidindtil havde Rebellerne ladet de ridende og kiørende Poster uhindret drage deres Vei; men siden nogle Dage synes de, at have aflagt Masken og ikke at skaane Noget mere. Deres Antal voxer med hver Dag. Man seer ikke, hvorledes dette Onde skal ophøre, og de mod Folket udøvede Voldsomheder bidrage ikke lidet til at formere de Misfornøiedes Antal. For tre Dage siden forlangte Jnsurgenteene 1100 Rationer, men de bleve ikke afhentede. Derimod er det gaaet slemt med Reus, en af Cataloniens meest blomstrende og rigeste Stæder, da den var falden i Oprørernes Hænder. Den har maattet betale en Contribution af 100,000 Piastre og er bleven plyndret i 4 Timer. Citadellet ved Cardona er endnu stedse i de Kongelige Troppers Besiddelse, men Staden derimod i Rebellernes, som omstreift hele Omegnen, og ere endogsaa trængte frem lige til Conqva de Tremp, hvor de have forlangt en Leverance af Levnetsmidler. Jnsurgenterne have forhindret enhver Proviantering af Gerena, og endogsaa afledet den Canal, som forsyner Staden med Vand. Oprørerne have udstrakt sig næsten ligge til Seo d'Urgel, der alligevel er sikkret ved den Franske Garnison, som ligger der, for ethvert Overfald. Regieringen har befalet, at Staden Puncerda skal stedse være provianteret for to Maaneder. – Regimenter fra Badajos og Cindad=Rodrigo sendes derfor til Catalonien for at hielpe til at stille Oprøret, men Uroeligheder herske ogsaa paa andre Kanter i det ulykkelige Spanien. Saaledes har Øvrigheden i Provindsen Burgos indmeldt til Regieringen, at den hidindtil i Gammel Castilien herskende Spænding nu endelig er for men til et aabenbart Udbrud. Der er fundet Sammenløb Sted i Burgos og Omegnen, hvorved dette Udraab hørtes: Leve Jnqvisitionen, Leve de Misfornøiede i Catalonien, Ministrene og de Negros døe! Det lykkedes vel at adsplitte Hobene, men man er meget bekymret for lignende Hændelser, og man befrygter alvorligere Følger, hvis ikke snart Troppeforstærkninger blive sendte til Burgos, Depescher fra Generalcapitainen i Valencia, Don Jose O'Donnel, melde at den 9de Septbr. var en 700 Mand stærk Bataillon af roialistiske Frivillige marscheret til denne Provinds med flyvende Fahner, og under Raabet: Leve Catalonien, Leve Unionen! J de første Landsbyer, hvor de ankom, forsynede de sig med Levnetsmidler og Krigsfornødenheder. - Det udstrakte og rige Landstrøg i Catalonien, Campo de Tarragona, er aldeles i Jnsurgenternes Magt; Staden selv befinder sig dog endnu i de Kongelige Embedsmænds Hænder, og dette tilregner man især Artilleriechefen Maldonados Fasthed. - Carlisterne ere rykkede over Morella i Valencia, og overMorra ved Ebro i Nedre Arragonien. - Kongen af Spanien begiver sig selv til Catalonien, hvoraf man venter sig meget godt, og ved den store Virksomhed, hvormed man gaaer til Værks imod Rebellerne, haaber man i Madrid, at 20,000 Mand i Midten af Octbr. skulle være forsamlede for at kunne operere; men ifølge en Skrivelse fra London af 25de Septbr. skulde for nyelig en Plakat være opslaaet i hiin Stad, hvori det hed; Franskmændene i Ebro, Engellænderne i Tajo, de Liberale til Diævelen, og ned med Kongen, Politiet havde Møie med at faae den nedrevet, formedelst den sammenstimlede Folkemængde. Og Efterretninger fra Gibralter tilkiendegive, at Symptomer til Opstand ogsaa yttre sig i de sydlige Provindser af Spanien.